PLANINSKO DRUŠTVO CELJE MATICA                                                                            Celje,  30. 6. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
V TRIGLAVSKI SOSEŠČINI 

PIHAVEC,  2419 m, 

V SOBOTO,  9. julija 2011 

KAJ ČUDOVITIH DOLIN VODI V KRALJESTVO ZLATOROGA! 

POLEG VRAT, KI SE ZAPRO POD SEVERNO STENO TRIGLAVA, 

SE TRENTARSKA ZADNJICA NEHA KAR KREPKIH 2200 metrov POD VRHOM OČAKA. 

KDOR SE TRIGLAVU BLIŽA IZ DOLINE ZADNJICE, 

OBČUDUJE PREPADNE STENE KANJAVCA NA DESNEM STRANSKEM OLTARJU, 

NE DOSTI NIŽJE STRMALI PIHAVCA PA NA NJEGOVEM LEVEM PODSTAVKU. 

ZANESLJIV NAPOVEDOVALEC SLABEGA VREMENA, 

PRELAZ LUKNJA MED VRATI IN ZADNJICO, PA JASNO LOČUJE TUDI PIHAVEC OD OČAKA. 

V DRUŽBI S Tomažem Polakom IN Smiljanom Smodišem 

VAS IZ VRAT VABIMO ČEZ LUKNJO  NA UGLEDNI IN RAZGLEDNI PIHAVEC. 

OB PETIH ZJUTRAJ, OB 5:00, 

SE S POSTAJALIŠČA POD DIVJIM KOSTANJEM NA GLAZIJI OB LJUBLJANSKI CESTI 

ODPELJEMO Z NAROČENIM AVTOBUSOM NA GORENJSKO STRAN. 

V MOJSTRANI, 641 m, ZAVIJEMO NA CESTO V VRATA. 

JUTRANJO VOŽNJO SKLENEMO NA PARKIRIŠČU 5 minut PRED ALJAŽEVIM DOMOM, 1015 m. 

NA RAZPOTJIH ZA DOMOM SPREGLEDAMO VSE LEVE IN DESNE ODCEPE 

TER SE OB VZNOŽJU SEVERNE STENE TRIGLAVA 

PO OZNAČENI STEZI POVZPNEMO NA PRELAZ LUKNJO, 1758 m. 

PO ODSEKU SLOVENSKE PLANINSKE POTI ZAVIJEMO DESNO PROTI KRIŠKIM PODOM. 

KO DOSPEMO V VELIKO KRNICO MED PIHAVCEM IN BOVŠKIM GAMSOVCEM, 

ZAPUSTIMO SPP IN SE PO TRAVI PA GRUŠČU POVZPNEMO DO TINETOVE PLOŠČE. 

PLOŠČA STOJI NA MESTU,

KJER JE ZA VEDNO NEHALO BITI SRCE Tineta Miheliča, * 20. 5. 1941, + 2. 10. 2004, 

ZNANEGA ALPINISTA, GLASBENIKA IN IZVRSTNEGA PLANINSKEGA PISCA. 

KO PREMAGAMO ŠE SKALNO STOPNJO PO SKALNEM ŽLEBU, 

SE USMERIMO V ŠKRBINO ČEZ KAMEN 

NA RAZGIBANEM GREBENU MED PIHAVCEM IN BOVŠKIM GAMSOVCEM, 

KJER STOPIMO NA EDINI OZNAČEN IN VAROVAN PRISTOP NA RAZGLEDNI PIHAVEC, 2419 m.

Z VRHA SE VRNEMO PO POTI ČEZ KAMEN NA KRIŠKE PODE, KJER SPET PRIDEMO NA SPP. 

OD ŽEJE JE V GLAVNEM ODVISNO, 

ALI NAS ZVABI BLIŽNJI POGAČNIKOV DOM, 2050 m, 

ALI PA ZAVIJEMO PO SLOVENSKI PLANINSKI POTI SKOZI DOVŠKA VRATA, 2178 m. 

SKOZI SOVATNO 

MED STENAMI BOVŠKEGA GAMSOVCA IN STENARJA SE VRNEMO V VRATA, 

KJER V ALJAŽEVEM DOMU, 1015 m, SKLENEMO SVOJ IZLET V SOSEŠČINI TRIGLAVA. 

ŠE urico HODA DODAJMO DOBRIM 7 uram, ČE SMO OBISKALI POGAČNIKOV DOM... 

SPET DOMA BOMO PO ISTIH CESTAH OKOLI 21. ure. 

ČELADA JE ZLASTI ZARADI KOZOROGOV OBVEZNA. 

TOPLO PRIPOROČAMO OPREMO ZA SAMOVAROVANJE. 

NA STRMIH TRAVAH CEPIN KORISTI BOLJ KOT POHODNE PALICE. 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 20,00 €. 

DOBER DAN NAD KRIŠKIMI JEZERI! 

Tone Primožič

